CELEX: 62012CN0191
Language: lv
Date: 2012-04-23 00:00:00
Title: Lieta C-191/12: Lūgums sniegt prejudiciālu nolēmumu, ko 2012. gada 23. aprīlī iesniedza Kúria (Ungārija) — Alakor Gabonatermelő és Forgalmazó Kft./Nemzeti Adó- és Vámhivatal Észak-alföldi Regionális Adó Főigazgatósága

11.8.2012   
            
            
               LV
            
            
               Eiropas Savienības Oficiālais Vēstnesis
            
            
               C 243/2
            
         Lūgums sniegt prejudiciālu nolēmumu, ko 2012. gada 23. aprīlī iesniedza Kúria (Ungārija) — Alakor Gabonatermelő és Forgalmazó Kft./Nemzeti Adó- és Vámhivatal Észak-alföldi Regionális Adó Főigazgatósága
   
   (Lieta C-191/12)
   2012/C 243/02
   Tiesvedības valoda — ungāru
   
      Iesniedzējtiesa
   
   
      Kúria
   
   
      Lietas dalībnieki pamata procesā
   
   
      Prasītāja: Alakor Gabonatermelő és Forgalmazó Kft.
   
   
      Atbildētāja: Nemzeti Adó- és Vámhivatal Észak-alföldi Regionális Adó Főigazgatósága
   
   
      Prejudiciālie jautājumi
   
   
               1)
            
            
               Vai var uzskatīt, ka nodoklis Kopienu tiesību normu izpratnē tiek pārnests, ja nodokļa maksātājs — ņemot vērā nodokļa atskaitīšanas aizliegumu — vai nu ir saņēmis atbalstu tā, ka ar to tiek segts arī PVN, vai arī neatskaitāmā PVN atlīdzināšanai saņēmis papildu valsts atbalstu?
            
         
               2)
            
            
               Vai apstiprinošas atbildes gadījumā tāpat būtu atbildams arī tad, ja atbalstu nodokļa maksātājs nav saņēmis no dalībvalsts vai dalībvalsts nodokļu administrācijas, bet tas — pamatojoties uz līgumu, kas noslēgts ar atbalsta piešķīrēju — ir ticis maksāts no Savienības atbalsta un dalībvalsts centrālā budžeta līdzekļiem?
            
         
               3)
            
            
               Vai var uzskatīt, ka uz nodokļu neitralitātes principa balstītās PVN atmaksas, efektivitātes, līdzvērtības un vienlīdzīgas attieksmes principi, kā arī netaisnas iedzīvošanās aizliegums ir ievēroti gadījumā, ja dalībvalsts nodokļu administrācija — Savienības tiesībām pretrunā esoša nodokļa atskaitīšanas tiesību tiesiskā regulējuma dēļ — nodokļa maksātāja prasījumus par atmaksu vai atlīdzinājumu apmierina tikai tajā daļā vai proporcijā, kas agrāk nav segta no abos pirmajos jautājumos minētā atbalsta līdzekļiem?